32005R0205
L 033/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 205/2005 НА КОМИСИЯТА
от 4 февруари 2005 година
за допълнение на приложението към Регламент (ЕО) № 2400/96 г. относно вписването на някои наименования в „Регистър на защитените наименования за произход и на защитените географски обозначения“ [Valdemone - (AOP), Queso Ibores - (AOP), Pera de Jumilla - (AOP), Aceite de Terra Alta или Oli de Terra Alta - (AOP), Sierra de Cádiz - (AOP), Requeijão Serra da Estrela - (AOP), Zafferano dell'Aquila - (AOP), Zafferano di San Gimignano - (AOP), Mantecadas de Astorga - (IGP) и Pan de Cea - (IGP)]
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно закрилата на географските обозначения и наименованията за произход на селскостопански продукти и на храни (1) и по-специално член 6, параграфи 3 и 4 от него,
като има предвид, че:
(1)
В съответствие с член 6, параграф 2 от Регламент (ЕИО) № 2081/92 г. молбата на Италия за вписването на трите наименования „Valdemone“, „Zafferano dell'Aquila“ и „Zafferano di San Gimignano“, молбата на Испания за вписването на шест наименования „Queso Ibores“, „Pera de Jumilla“, „Aceite de Terra Alta“ или „Oli de Terra Alta“, „Sierra de Cádiz“, „Mantecadas de Astorga“ и „Pan de Cea“ и молбата на Португалия за вписването на наименованието „Requeijão Serra da Estrela“ са били публикувани в Официален вестник на Европейския съюз (2).
(2)
Предвид факта, че на Комисията не е представена никаква декларация за противопоставяне, в съответствие с член 7 от Регламент (ЕИО) № 2081/92 г. на Комисията, тези наименования следва да бъдат вписани в „Регистър на защитените наименования за произход и на защитените географски обозначения“,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 (3) е допълнено от наименованията, които фигурират в приложението на настоящия регламент.
Член 2
Настоящият регламент влиза в сила на двайсетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 февруари 2005 година.